**IGRE GIBANJA**

**MAMA (lahko tudi ATA, DEDEK, BABICA), KOLIKO JE URA?**

Določimo nekoga, ki bo mama (ali ata, dedek, babica) in je na eni strani polja, vsi ostali pa na drugi strani.
Tekmovalci vprašajo: Mama, koliko je ura?
Mama odgovori: 6 mišjih naprej ali 6 mišjih nazaj. (koraki so poimenovani po različnih živalih, tekmovalci se premikajo tako kot se živali, majhne živali – majhni koraki, velike živali – veliki koraki). Tekmovalci se lahko premikajo naprej ali nazaj.

Približujejo se mami. Lahko goljufajo dokler jih mama ne vidi (npr. preveliki koraki, koraki, ko mama ne vidi). Če jih mama vidi oz. zasači, se morajo vrniti na začetek.
Zmaga tisti, ki prvi pride do mame. V naslednji igri je on mama.

Naloge: mišji koraki, žabji skoki, zajčji poskoki, slonji koraki, opičji poskoki, kačje zvijanje, mačji koraki, medvedji koraki ipd.

**METANJE ŽOGE V STENO** (vržeš žogo v steno in jo ujameš)

Brez gibanja - vržeš žogo v steno, stojiš mirno in jo ujameš.

Brez smejanja - vržeš žogo v steno, se ne smeješ in jo ujameš.

Z levo nogo - vržeš žogo v steno, stojiš na levi nogi in jo ujameš, stoječ na levi nogi.

Z desno nogo - vržeš žogo v steno, stojiš na desni nogi in jo ujameš, stoječ na desni nogi.

Z levo roko - vržeš žogo v steno z levo roko in jo ujameš z levo roko.

Z desno roko - vržeš žogo v steno z desno roko in jo ujameš z desno roko.

Tolčem - vržeš žogo v steno, ploskneš in jo ujameš.

Spredaj zadaj - vržeš žogo v steno, ploskneš spredaj in zadaj in jo ujameš.

Na mlin - vržeš žogo v steno narediš premikanje milna z rokami in jo ujameš.

Poljub - vržeš žogo v steno, z roko pošlješ poljub in jo ujameš.

Pozdrav - vržeš žogo v steno, z roko pozdraviš po vojaško in jo ujameš.

Dotikam se tal - vržeš žogo v steno, počepneš in se dotakneš tal in jo ujameš.

Plešem - vržeš žogo v steno, se zavrtiš okoli osi in jo ujameš.

Zmagaš, če ti žoga noben krat ne pade na tla. Igro se lahko igraš sam-a ali s prijatelji.